Δημήτριος Καρδάρας

Ο Δημήτριος (Τάκης) Καρδάρας (1915-1989) ήταν Έλληνας γιατρός και πολιτικός από την Αγιά Λάρισας. Υπηρέτησε ως πρόεδρος της κοινότητας Αγιάς και ως βουλευτής Λάρισας. 
 Βιογραφικά στοιχεία 
 Πρώτα χρόνια και σπουδές 
Γεννήθηκε στις 21 Δεκεμβρίου 1915, γιος του Ιωάννη και της Βασιλικής. Σε ηλικία 10 ετών φοίτησε στο Σχολαρχείο της Αγιάς και στη συνέχεια σε Γυμνάσια της Λάρισας (ιδιωτικό) και του Βόλου. ΕΥΕΡΓΕΤΑΙ – ΛΟΓΙΟΙ ΤΗΣ ΑΓΙΑΣ, Πνευματικόν Κέντρον Αγ. Αντωνίων Αγιάς, 12-5-2015, ανάκτηση 1-2-2018.
Γράφτηκε στην Οδοντιατρική Σχολή Αθηνών, έπειτα από εξετάσεις και φοίτησε εκεί επί πενταετία. Μετά την πρακτική του άσκηση, η οποία διήρκεσε δύο χρόνια, έλαβε το πτυχίο του στη διάρκεια της στρατιωτικής θητείας του ως εφέδρου Αξιωματικού του Πυροβολικού.
 Πολεμική δράση 
Όταν ξέσπασε ο Πόλεμος του 1940 ο Καρδάρας έλαβε ενεργά μέρος και αναγνωρίστηκε με εύφημο μνεία για την αφοσίωση στο καθήκον του στις μάχες στα βουνά της Αλβανίας. Ανέπτυξε έπειτα έντονη αντιστασιακή δράση και υπέστη διώξεις για την δράση αυτή, με εξορία στη Μακρόνησο. Μετά την επιστροφή του στην Αγιά, αποφάσισε να ασχοληθεί με τα κοινά.

 Πολιτική σταδιοδρομία 
Εξελέγη πρόεδρος της κοινότητας Αγιάς στις εκλογές του 1954 και η θητεία του ξεκίνησε την πρώτη μέρα του 1955. Επανεξελέγη το 1958, διατελώντας στο αξίωμα ως την τελευταία ημέρα του 1960, συνολικά έξι χρόνια. Στη διάρκεια της θητείας του πραγματοποίησε αρκετά εξωραϊστικά έργα στην Αγιά.

Εξελέγη βουλευτής Λάρισας το 1963 και το 1964 με την Ένωση Κέντρου. Μεταπολιτευτικά εξελέγη ξανά βουλευτής το 1974 με την Ένωση Κέντρου-Νέες Δυνάμεις,Αγιώτικα Νέα, Οδός Δημητρίου Καρδάρα, κείμενο:  π. Νεκτάριος Δρόσος, επιμέλεια Ευαγ. Τζιγκουνάκη, 20-10-2013, ανάκτηση 1-2-2018.  η οποία μετονομάστηκε σε ΕΔΗΚ το 1976 και ξανά το 1977 με την ΕΔΗΚ.Κοινοβουλευτική θητεία μετά το 1974, ιστοσελίδα Βουλής των Ελλήνων, ανάκτηση 1-2-2018.

Ήταν ιδρυτικό μέλος του ΚΟΔΗΣΟ. Ως βουλευτής διαφοροποιήθηκε από το ΚΟΔΗΣΟ και στήριξε την υποψηφιότητα του Καραμανλή για την Προεδρία της Δημοκρατίας το 1980.  Κάν’ το όπως ο Καρδάρας... , Ελευθερία 9-12-2014, ανάκτηση 1-2-2018. Το 1981 αποσύρθηκε από τα κοινά.Ελεύθερος Τύπος, Κηδεύεται ο τ. βουλευτής Τ. Καρδάρας, 20-5-1989, σελ. 22.

 Θάνατος και κληρονομιά 
Πέθανε σε ηλικία 74 ετών από έμφραγμα του μυοκαρδίου στις 19 Μαΐου 1989 και κηδεύτηκε την επομένη στην Αγιά. Άφησε συγγραφικό έργο, με βιβλία και άρθρα για την Αγιά. Επίσης, έκανε δωρεά τον όροφο του πατρικού του σπιτιού στην κοινότητα της ιδιαίτερης πατρίδας του και με τη διαθήκη του κληροδότησε μισό εκατομμύριο δραχμές στο Λύκειο της Αγιάς. Άφησε επίσης πλούσιο ιστορικό και πολιτικό αρχείο για την Αγιά, που καλύπτει την χρονική περίοδο από το 1915 ως το 1980.ΓΑΚ- Τοπικό Αρχείο Αγιάς.

 Παραπομπές 

Κατηγορία:Βουλευτές Λάρισας
Κατηγορία:Έλληνες αντιστασιακοί
Κατηγορία:Βουλευτές εκλεγμένοι με την Ένωση Κέντρου